OZNA
OZNA (Odjeljenje za Zaštitu NAroda), obavještajna služba SFR Jugoslavije OZNA je osnovana 13. maja 1944 u Drvaru. Pod vodstvom Aleksandra Rankovića, visoko pozicioniranog člana Politbiroa i bliskog saradnika Josipa Broza Tita. OZNA je snažno pojačala svoje djelovanje u zemlji i inostranstvu, te istovremeno uspjela skoro u potpunosti srbizirati kadar jugoslavenske obavještajne zajednice. Ta činjenica će kasnije uticati na jačanje srbijanskog lobija u inostranstvu, te obilježiti kasnije razdoblje. Za OZN-u je zbog njene agresivne politike i brutalnih metoda ispitivanja "osumnjičenika" s vremenom postala poznata uzrečica - "OZNA sve dozna". OZNA se drži odgovornom za niz masovnih likvidacija tokom i nakon 2. svjetskog rata. OZNA je imala pet odsjeka sa raznim zadacima: Prvi odsjek činile su Vojno-obavještajna služba (VOS) JNA i Služba informisanja i dokumentacije (SID), i bio je zadužen za obavještajni rad na okupiranim i tuđim teritorijama; Drugi odsjek se bavio kontraobavještajnim aktivnostima na oslobođenim teritorijama i suzbijao izdajnike, kolaboracioniste i saradnike okupatora, kasnije je iz njega nastala UDBA; Treći odsjek je štitio Oružane snage Jugoslavije, radio kontraobavještanje zadatke kao i stvaranju obavještanje mreže u JNA, iz njega je kasnije nastao KOS; Četvrti odsjek je bio zadužen za statistiku i tehnike za prijem, predaju, zaštitu kao i obradu obavještajnih-kontraobavještajnih podataka; Peti odsjek je bio usko povezan s KNOJ-em i imao zadatak otkrivanja stranih utjecaja i suzbijanju stranih obavještajnih službi; Navodi se da su među njima UDBA i KOS izrasle u najmoćnije službe. Dok je UDBA 1966. nakon Brionskog plenuma bila transformisana, strukture KOS-a, VOS-a i SID-a su do 2000. ostale praktično netaknute.